
R E F E R A T   D E   A P R O B A R E 
[bookmark: _Hlk148697892]pentru modificarea și completarea Hotărârii Consiliului Local nr. 180/2022 privind aprobarea prețului local al energiei termice facturate populației municipiului Brad în perioada sezonului rece, astfel cum a fost 
[bookmark: _Hlk148696631]modificată și completată prin Hotărârea 
Consiliului Local nr. 187/2022



Prin Hotărârea Consiliului Local al Municipiului Brad nr. 180/2022 a fost aprobat prețul local al energiei termice facturate populației municipiului Brad în cuantum de 550 lei/Gcal, cu TVA, începând cu 01 noiembrie 2022, precum și acoperirea din bugetul local al Municipiului Brad a diferenței dintre prețul local al energiei termice facturată populației municipiului Brad și prețul de producere,   transport,  distribuție și furnizare a energiei termice.
	Prin adresa nr. 4863/16.11.2022,  înregistrată la Primăria Municipiului Brad sub nr. 56356/16.11.2022, S.C. TERMICA BRAD S.A. a comunicat Avizul A.N.R.E. nr. 53/16.11.2022 privind ajustarea prețului local pentru activitatea de producere a energiei termice în centrala termică pe bază de păcură și pentru serviciile de  transport,  distribuție și furnizare a energiei termice în municipiul Brad, pentru  S.C. TERMICA BRAD S.A. la valoarea de 1.116,91 lei/Gcal (960,37 lei/MWh), exclusiv TVA.
[bookmark: _Hlk148697508]	Ținând cont de noul preț de producere, transport, distribuție și furnizare a energiei termice, s-a impus modificarea și completarea Hotărârii Consiliului Local nr. 180/2022, prin Hotărârea Consiliului Local nr. 187/2022.
	Prin avizul A.N.R.E. nr. 26 din 10.05.2023 privind prețul local pentru activitatea de producere a energiei termice în centrală termică pe bază de păcură și pentru serviciile de transport, distribuție și furnizare a energiei termice în municipiul Brad, se avizează prețul local de 1.107,85 lei/Gcal  (952,58 lei/MWh), fără TVA, iar prin Hotărârea Consiliului Local nr. 102/2023 s-a aprobat, începând cu sezonul rece 2023-2024, prețul local de producere, transport, distribuție și furnizare a energiei termice livrată atât populației municipiului Brad, cât și agenților economici din localitate, în cuantum de 1.107,85 lei/Gcal (952,58 lei/MWh) fără TVA.
	Pentru menținerea prețului local al energiei termice facturate populației  municipiului Brad la 550 lei/Gcal, se impune modificarea art. 2 din Hotărârea Consiliului Local nr. 180/2022, astfel cum a fost modificată și completată prin Hotărârea Consiliului Local nr. 187/2022, în sensul modificării subvenției acordate din bugetul local al municipiului Brad la suma de 557,85 lei/Gcal, fără TVA.
	În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
   	Invoc în susţinerea propunerii mele prevederile art. 3 alin. 2 și alin. 4 din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 43 alin. 5 din Legea nr. 51/2006 a serviciilor comunitare de utilități publice, republicată, ale Ordinului preşedintelui A.N.R.S.C. nr. 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, ale art. 8 alin. 2 lit. e  și art. 40 alin. 9 din Legea nr. 325/2006 a serviciului public de alimentare cu energie termică, actualizată, ale art. 129 alin. 2 lit. a, alin. 2 lit. d, alin. 3 lit. d și alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată

